CELEX: 
Language: et
Date: 2019-03-04 00:00:00
Title: KOMISJONI DELEGEERITUD MÄÄRUS (EL) …/…, millega muudetakse direktiivi 2012/27/EL VIII lisa ja IX lisa seoses tõhusa kütte ja jahutuse potentsiaali põhjaliku hindamise sisuga

SELETUSKIRI
            
            
               1.DELEGEERITUD ÕIGUSAKTI TAUST
            
            
               Kavandatava meetme eesmärk ja õiguslik alus
            
            
               Käesoleva delegeeritud määrusega vaadatakse läbi Euroopa Parlamendi ja nõukogu 25. oktoobri. 2012. aasta direktiivi 2012/27/EL, milles käsitletakse energiatõhusust
                  1
                (edaspidi „energiatõhususe direktiiv”), VIII lisa ja IX lisa 1. osa. Läbivaatamise eesmärk on lihtsustada ja selgitada tõhusa kütte ja jahutuse potentsiaali põhjaliku hindamise sisu. Läbivaatamisega viiakse kooskõlla energialiidu ajakohastatud õigusaktide sisu; need õigusaktid on järgmised: hoonete energiatõhususe direktiiv,
                  2
                energiatõhususe direktiiv,
                  3
                taastuvenergia direktiiv
                  4
                ning energialiidu ja kliimameetmete juhtimist käsitlev määrus
                  5
               .
            
            
               Direktiivi 2012/27/EL artiklis 14 on nõutud, et liikmesriigid viivad 31. detsembriks 2015 läbi põhjaliku hindamise tõhusa kütte ja jahutuse potentsiaali kohta. Neis põhjalikes hindamistes nõutakse, et liikmesriigid kirjeldaksid ja prognoosiksid tõhusa koostootmise ning tõhusa kaugkütte ja -jahutuse kasutusele võtmise potentsiaali ning võtaksid vastu poliitika, mis võtaks nõuetekohaselt arvesse tõhusate kütte- ja jahutussüsteemide kasutamise võimalust.
            
            
               Kõnealuse direktiivi VIII lisas on loetletud põhjaliku hindamise kohustuslikud elemendid ning IX lisa 1. osas on kirjeldatud kulude-tulude analüüsi üldpõhimõtted; liikmesriigid peavad selle analüüsi tegema kütte- ja jahutusvajaduste kõige ressursi- ja kulutõhusamate lahenduste hindamise käigus
            
            
               Komisjoni taotluse korral peavad liikmesriigid iga viie aasta järel ajakohastama oma põhjalikke hinnanguid ja teatama sellest komisjonile. Komisjon peab sellise taotluse tegema vähemalt aasta enne tähtaega. Esimese perioodi põhjalike hinnangute tulemuste läbivaatamisest järeldub, et komisjon peaks paluma liikmesriikidel koostada teise perioodi põhjaliku hinnangu.
            
            
               VIII lisas ja IX lisa 1. osas sätestatud põhjalike hindamiste sisu saab lihtsustada delegeeritud aktidega, mille vastuvõtmine on sätestatud läbivaadatud energiatõhususe direktiivi artiklis 22 ja artikli 23 lõikes 2.
            
            
               Delegeeritud määruse üldine taust
            
            
               Euroopa Komisjoni Teadusuuringute Ühiskeskus (JRC) analüüsis esimese perioodi põhjalikke hinnanguid. Ta jõudis järeldusele, et kuigi hinnangud olid mitmel põhjusel kasulikud, tuleks nende sisu enne järgmist perioodi parandada. Kindlakstehtud kasu hulgas oli uute andmete kogumine ning kütte ja jahutuse uue potentsiaali kirjeldus, samuti ka suhtluse parandamine riiklike ja kohalike haldusasutuste vahel. JRC soovitatud parandused hõlmasid selgemate andmekogumise ja -töötlemise nõuete kehtestamist ning luba liikmesriikidel oma analüüsides keskenduda kohalikele asjakohastele kütte- ja jahutusviisidele tehnoloogiliselt neutraalsel viisil.
            
            
               Esimese perioodi põhjalikud hinnangud näitasid, et nende hinnangute potentsiaalist kasu saamiseks tuleb säilitada nende kolm struktuurielementi. Need kolm elementi on: 1) kütte ja jahutuse praeguse nõudluse, tarnimise ja taristu ülevaade koos kujutamisega kaardil ning nõudluse prognoos, 2) tõhusa kütte ja jahutuse potentsiaali analüüs ning 3) olemasolevate ja kavandatavate üldsuundade ja meetmete ülevaade koos nende mõjuga.
            
            
               Selleks et hinnangud oleksid asjakohasemad riikliku poliitika kujundamisel ning nende tegemine võtaks vähem aega, peaks liikmesriikidele võimaldama rohkem paindlikkust selle sisu osas, mis on oluline nende energia- ja keskkonnapoliitika seisukohast.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Liikmesriikide ja sidusrühmade konsultatsioonid
            
            
               Kuna põhjaliku hindamise sisu lihtsustamine on piiratud ulatusega ja tehniline, võib muudatusi teha delegeeritud õigusaktiga ja lihtsustatud menetluse teel. Vastavalt läbivaadatud energiatõhususe direktiivi artiklile 23 konsulteeris komisjon liikmesriikide määratud ekspertidega ning sidusrühmadega.
            
            
               Liikmesriike ja sidusrühmi kutsuti 25. oktoobril 2018 Brüsselis toimunud konsultatsioonikoosolekule. Koosolekul tutvustati osalejatele töödokumendi projekti. Kohal olid 16 liikmesriigi ja 17 sidusrühma esindajad. Enamik osalejaid, sealhulgas kõik sidusrühmad, toetasid vajadust, et komisjon taotleks teise perioodi põhjalikku hindamist.
            
            
               Selgitati mitmeid väiksemaid punkte ja esitati mõned märkused teksti selle osa kohta, milles kirjeldatakse, mida nõutakse andmete kogumisel praeguse nõudluse, tarnimise ja taristu ülevaate jaoks. Dokumendi kõige tehnilisemas osas tegi mitu sidusrühma ettepaneku kohandada andmete kogumise ulatust, et nende sektorid oleksid piisavalt esindatud. Kolm liikmesriiki tegid ettepaneku esitada energiatarnetehnoloogiate andmed üldisemal, riiklikul koondtasandil. Lisaks taotlesid kolm liikmesriiki, et praeguse 20 GWh aastase elektritoodangu künnise asemel, millest alates tuleb energiatõhususe direktiivi VIII lisa kohaselt koguda andmeid võimaliku heitsoojuse tarne kohta, võetaks andmekogumise künniseks tootmisvõimsus 20 MW. Kaks liikmesriiki tuletasid meelde vajadust säilitada kooskõla läbivaadatud taastuvenergia direktiiviga.
            
            
               Tagasiside küsimine toimus 13. detsembrist 2018 kuni 10. jaanuarini 2019. Märkusi saadi 14 üksuselt: 10 ettevõtetelt, 3 riiklikelt kaugküttejaamadelt ning üks liikmesriigilt. Kõik vastanud nõustusid, et küte ja jahutus on olulised küsimused, mida on vaja põhjalikult analüüsida. Suuremas osas märkustest käsitleti andmete kogumise ja analüüsi nõudeid ning tehti ettepanekuid nii nõuete detailsemaks kui ka paindlikumaks muutmise kohta. Kehtivate ja kavandatavate poliitikasuundade aruandluse osas soovitati koostootmissüsteemi eeliseid ning tõstatati küsimus tehnologilise neutraalsuse säilitamise kohta. 
            
            
               24. jaanuaril 2019 toimus energiatõhususe direktiivi eksperdirühma kohtumine, millel arutati kohtumise käigus koostatud esialgset töödokumenti. Jõuti kokkuleppele toetada delegeeritud õigusakti ning tehti mõned tehnilised muudatused. Selgitati, et selles osas, mis ei ole määrusega reguleeritud, võivad liikmesriigid tegutseda vastavalt oma kehtivatele õigusnormidele. 
            
         
         
            
               3.DELEGEERITUD ÕIGUSAKTI ÕIGUSLIK KÜLG
            
            
               Õiguslik alus
            
            
               ELi tasandil energiatõhususe valdkonnas tegutsemise õiguslik alus on Euroopa Liidu toimimise lepingu (edaspidi „ELi toimimise leping“) artikkel 194. Artiklis 194 esitatakse ELi eesmärk – „siseturu rajamise ja toimimise raames ning pidades silmas vajadust säilitada ja parandada keskkonda“. Liidu poliitika siht muude eesmärkide hulgas on „tagada energiaga varustamise kindlus liidus“ ning „edendada energia tõhusat kasutamist ja säästmist ning uute ja taastuvate energiaallikate väljaarendamist“. 
            
            
               Käesolev delegeeritud määrus võetakse vastu vastavalt direktiivi 2012/27/EL artiklile 22 ja artikli 23 lõikele 2, millega on komisjonile antud õigus võtta vastu delegeeritud õigusakte VIII ja IX lisa kohandamiseks.
            
            
               Proportsionaalsus
            
            
               Tõhusa kütte ja jahutuse potentsiaali põhjaliku hindamise nõuded on sätestatud energiatõhususe direktiivis. Küte ja jahutus on energia lõppkasutuse seisukohast kõige olulisem sektor, mille tarbimine vastab umbes 50 % kogu Euroopa Liidu energianõudlusest. Seepärast on poliitika võrdlemiseks ja ühtlustamiseks ning energiasäästu saavutamiseks kõigis liikmesriikides oluline reguleerida õigusakte Euroopa Liidu tasandil. Seepärast on ettepanek ajakohastada ja lihtsustada tõhusa kütte ja jahutuse potentsiaali põhjaliku hindamise sisu proportsionaalne kavandatud tulemusega.
            
            
               Kavandatud meetmete kokkuvõte
            
            
               Käesoleva delegeeritud määrusega lihtsustatakse tõhusa kütte ja jahutuse potentsiaali põhjalikku hindamist, vähendades liikmesriikidelt nõutavat teabe mahtu. Teave on jagatud nelja rühma: a) kütte ja jahutuse praeguse nõudluse, tarnimise ja taristu ülevaade koos kujutamisega kaardil ning tulevase nõudluse prognoos; b) energialiidu viit mõõdet toetavad eesmärgid, strateegiad ja poliitikameetmed; c) tõhusa kütte ja jahutuse potentsiaali majanduslik ja finantsanalüüs; d) võimalikud uued strateegiad ja poliitikameetmed.
            
            
               Lihtsustamine teeb aruandluse ladusamaks ning ühtlustab hinnangud muude energialiidu õigusaktide alusel võetavate algatustega.
            
            
               Õigusakti valik
            
            
               Kavandatud õigusakt on delegeeritud määrus, millega muudetakse ja täiendatakse direktiivi 2012/27/EL VIII lisa ja IX lisa 1. osa.
            
            
               Mõju eelarvele
            
            
               Käesolev ettepanek ei avalda mõju ELi eelarvele.
            
            
               KOMISJONI DELEGEERITUD MÄÄRUS (EL) …/…,
            
            
               4.3.2019,
            
            
               millega muudetakse direktiivi 2012/27/EL VIII lisa ja IX lisa seoses tõhusa kütte ja jahutuse potentsiaali põhjaliku hindamise sisuga
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 25. oktoober 2012. aasta direktiivi 2012/27/EL energiatõhususe kohta
                  6
                ja eriti selle artiklit 22,
            
            
               ning arvestades järgmist:
            
         
         
            
               (1)Direktiivis 2012/27/EL kehtestatakse liikmesriikidele tõhusa kütte ja jahutuse potentsiaali põhjaliku hindamise raamistik ja sisu.
            
            
               (2)Direktiivi 2012/27/EL artikliga 22 ja artikli 23 lõikega 2 antakse komisjonile õigus võtta vastu delegeeritud õigusakte VIII ja IX lisa nõuete kohandamiseks.
            
            
               (3)Komisjon analüüsis esimese perioodi põhjalikke hinnanguid. Uute andmete kogumine, uute võimaluste leidmine ja parimate tavade vahetamine kütte ja jahutuse energiatõhususe valdkonnas kinnitas põhjalike hindamiste kasulikkust ning kinnitas, et komisjon peab nõudma liikmesriikidelt teise perioodi põhjalike hindamiste ajakohastamist ja komisjonile teatamist.
            
            
               (4)Hindamised varieerusid metoodika ja sisu poolest, mis näitas, et parandamist vajavad valdkonnad on selgemad nõuded, tehnoloogiline neutraalsus ja parem seos poliitikaga. Põhjalike hindamiste sisu käsitlevaid nõudeid tuleb ajakohastada enne teist perioodi, et kogutud teave oleks liikmesriikidele ja komisjonile kasulikum, esitatav teave lihtsam ning seonduks paremini teiste energialiidu õigusaktidega, nimelt Euroopa Parlamendi ja nõukogu määrusega 2018/1999/EL,
                  7
                milles käsitletakse energialiidu ja kliimameetmete juhtimist ning järgmiste direktiividega: Euroopa Parlamendi ja nõukogu direktiiv 2018/844/EL,
                  8
                millega muudetakse direktiivi 2010/31/EL hoonete energiatõhususe kohta ja direktiivi 2012/27/EL energiatõhususe kohta, Euroopa Parlamendi ja nõukogu direktiiv 2018/2002/EL,
                  9
                millega muudetakse direktiivi 2012/27/EL energiatõhususe kohta ning Euroopa Parlamendi ja nõukogu direktiiv 2018/2001/EL
                  10
                taastuvatest energiaallikatest toodetud energia kasutamise edendamise kohta.
            
            
               (5)Kavandatavate kütte ja jahutuse tarnepunktide ning kaugküttejaamade kindlaks tegemisel on liikmesriikide jaoks sobivaks vahendiks loataotlustel olevad andmed.
            
            
               (6)Liikmesriikide ja sidusrühmadega konsulteeriti põhjaliku hindamise menetluse ja ajakohastatud VIII lisa töödokumendi kavandi üle ühisel konsultatsioonikoosolekul 25. oktoobril 2018. 
            
            
               (7)Käesoleva määrusega ette nähtud meetmeid arutasid liikmesriikide eksperdid kooskõlas direktiivi 2018/2002/EL artikliga 22.
            
            
               (8)direktiivi 2012/27/EL VIII lisa ja IX lisa 1. osa tuleks seega kohandada,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
               Tõhusa kütte ja jahutuse potentsiaal
            
            
               (1)Direktiivi 2012/27/EL VII lisa asendatakse käesoleva määruse I lisa tekstiga.
            
            
               (2)Direktiivi 2012/27/EL IX lisa muudetakse vastavalt käesoleva määruse II lisale.
            
            
               Artikkel 2
               Jõustumine ja kohaldamine
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 4.3.2019
            
            
               
                     Komisjoni nimel
                     president 
               
               
                     president
                     Jean-Claude JUNCKER
               
            
         
         
            
                  
                     (1)
                  
                        ELT L 315, 14.11.2012, lk 1.
               
               
                  
                     (2)
                  
                        ELT L 156, 19.6.2018, lk 75.
               
               
                  
                     (3)
                  
                        ELT L 328, 21,12.2018. lk 210.
               
               
                  
                     (4)
                  
                        ELT L 328, 21,12.2018. lk 82.
               
               
                  
                     (5)
                  
                        ELT L 328, 21,12.2018. lk 1.
               
               
                  
                     (6)
                  
                        ELT L 315, 14.11.2012, lk 1.
               
               
                  
                     (7)
                  
                        Euroopa Parlamendi ja nõukogu 11. detsembri 1999. aasta määrus 2018/1999/EL, milles käsitletakse energialiidu ja kliimameetmete juhtimist ning millega muudetakse Euroopa Parlamendi ja nõukogu määrusi (EÜ) nr 663/2009 ja (EÜ) nr 715/2009, Euroopa Parlamendi ja nõukogu direktiive 94/22/EÜ, 98/70/EÜ, 2009/31/EÜ, 2009/73/EÜ, 2010/31/EL, 2012/27/EL ja 2013/30/EL ning nõukogu direktiive 2009/119/EÜ ja (EL) 2015/652 ning tunnistatakse kehtetuks Euroopa Parlamendi ja nõukogu määrus (EL) nr 525/2013 (ELT L 328, 21.12.2018, lk 1).
               
               
                  
                     (8)
                  
                        Euroopa Parlamendi ja nõukogu 30. mai 2018. aasta direktiiv 2018/844/EL, millega muudetakse direktiivi 2010/31/EL hoonete energiatõhususe kohta ja direktiivi 2012/27/EL energiatõhususe kohta (ELT L 156, 19.6.2018, lk 75).
               
               
                  
                     (9)
                  
                        Euroopa Parlamendi ja nõukogu 11. detsembri 2002. aasta direktiiv 2018/2002/EL, millega muudetakse direktiivi 2012/27/EL, milles käsitletakse energiatõhusust (ELT L 328, 21.12.2018, lk 210).
               
               
                  
                     (10)
                  
                        Euroopa Parlamendi ja nõukogu 11. detsembri 2018. aasta direktiiv (EL) 2018/2001 taastuvatest energiaallikatest toodetud energia kasutamise edendamise kohta (ELT L 328, 21.12.2018, lk 82).
               
            
      
    ---documentbreak--- 
      
         
         
            
               I LISA
               VIII lisa muudatused
            
            
               Direktiivi 2012/27/EL VIII lisa asendatakse järgmiselt:
            
            
               „VIII LISA
            
            
               Kütte ja jahutuse tõhususe võimalused
            
            
               Artikli 14 lõikes 1 osutatud riikliku kütte- ja jahutuspotentsiaali põhjalik hindamine hõlmab järgmisi punkte ja põhineb neil.
            
            
               I osa: KÜTTE JA JAHUTUSE ÜLEVAADE
            
            
               1.Kütte- ja jahutusnõudlus hinnatud kasuliku energia
                  1
                järgi ning kvantifitseeritud energia lõpptarbimine GWh aastas
                  2
                sektorite kaupa:
            
            
               (a)kodutarbijad;
            
            
               (b)teenuste sektor;
            
            
               (c)tööstus;
            
            
               (d)muu sektor, mis üksi tarbib üle 5 % kogu riigi kasulikust kütte- ja jahutusnõudlusest.
            
            
               2.Kütte ja jahutuse jooksva tarnimise näit või punkti 2 alapunkti a alapunkti i korral selle näit või hinnang:
            
            
               (a)tehnoloogiate kaupa, GWh aastas,
                  3
                punktis 1 nimetatud sektorites, kui see on võimalik, eristades fossiilsetest ja taastuvatest energiaallikatest saadud energiat:
            
            
               i)toodetakse koha peal kodumajapidamistes ja teenustesektoris järgmiste seadmetega:
            
            
               –üksnes kuumaveekatlad;
            
            
               –tõhus soojus- ja elektrienergia koostootmine;
            
            
               –soojuspumbad;
            
            
               –muud kohapealsed tehnoloogiad ja allikad; 
            
            
               ii)toodetakse koha peal mujal kui teenustesektoris ja kodumajapidamistes järgmiste seadmetega: 
            
         
         
            
               –üksnes kuumaveekatlad;
            
            
               –tõhus soojus- ja elektrienergia koostootmine;
            
            
               –soojuspumbad;
            
            
               –muud kohapealsed tehnoloogiad ja allikad; 
            
            
               iii)toodetakse mujal järgmiste seadmetega:
            
            
               –tõhus soojus- ja elektrienergia koostootmine;
            
            
               –heitsoojus;
            
            
               –muud kui kohapealsed tehnoloogiad ja allikad;
            
            
               (b)jaamad, mis toodavad heitsoojus- või heitjahutusenergiat ning nende potentsiaalne kütte- või jahutustarne GWh aastas:
            
            
               i)soojuselektrijaamad summaarse nimisisendsoojusvõimsusega üle 50 MW, mis suudavad tarnida heitsoojust või mida saab teisendada heitsoojuse tarnimiseks;
            
            
               ii)soojus- ja elektrienergiat koos tootvad käitised summaarse nimisisendsoojusvõimsusega üle 20 MW, mis kasutavad I lisa II osas osutatud tehnoloogiat;
            
            
               iii)jäätmepõletusjaamad;
            
            
               iv)taastuvenergia jaamad summaarse soojusvõimsusega üle 20MW, mis on muud kui punkti 2 alapunkti b alapunktides i ja  ii määratletud jaamad, mis toodavad soojust või jahutust, kasutades taastuvatest energiaallikatest toodetud energiat;
            
            
               v)tööstuslikud seadmed summaarse soojusvõimsusega üle 20MW, mis suudavad anda heitsoojust;
            
            
               (c)taastuvatest energiaallikatest ning heitsoojusest või heitjahutusest toodetud energia väidetav osakaal kaugkütte ja -jahutussektori
                  4
                lõplikus energiatarbimises viimase 5 aasta jooksul kooskõlas direktiiviga (EL) 2018/2001.
            
            
               3.Kogu riigi territooriumi kaart, millel on tundliku äriteabe puutumatust hoides märgitud:
            
            
               (a)analüüsi punkti 1 abil leitud kütte- ja jahutusvajadusega piirkonnad, kasutades ühtseid kriteeriume, et keskenduda energiatihedatele aladele omavalitsustes ja linnastutes;
            
            
               (b)punkti 2 alapunktis b kindlaks tehtud kütte ja jahutuse tarnepunktid ning kaugküttejaamad;
            
            
               (c)punkti 2 alapunktis b kirjeldatud kavandatud kütte ja jahutuse tarnepunktid ning kaugküttejaamad.
            
            
               4.Kütte ja jahutuse nõudluse suundumuste prognoos, mille abil säilitada järgmise 30 aasta perspektiivi gigavatt-tundides, võttes arvesse eelkõige järgmise 10 aasta prognoosi, hoonete ja eri tööstussektorite osas toimuda võivaid muutusi  ning nõudluse juhtimisega seotud meetmete ja strateegiate mõju, nt direktiivi (EL) 2018/844 kohaste pikaaegsete hoonete renoveerimise strateegiate mõju.
            
         
         
            
               II osa EESMÄRGID, STRATEEGIAD JA POLIITKAMEETMED
            
            
               5.Liikmesriikide kavandatud panused oma riiklike eesmärkide, sihtide jaoks ning panused energialiidu viie mõõtme jaoks, mis on sätestatud määruse (EL) nr 2018/1999 artikli 3 lõike 2 punktis b ning mida saavutatakse tõhusa kütte ja jahutuse kaudu, mis on eelkõige seotud kõnealuse määruse artikli 4 punkti b alapunktidega 1–4 ning artikli 15 lõike 4 punktiga b, täpsustades milline neist elementidest on lisaelement võrreldes lõimitud riikliku energia- ja kliimakavaga.
            
            
               6.Üldine ülevaade kehtivatest poliitikasuundadest ja meetmetest, mida on kirjeldatud kõige viimases aruandes, mis esitati vastavalt määruse (EL) nr 2018/1999 artiklitele 3, 20 ja 21 ning artikli 27 punktile a.
            
            
               III osa KÜTTE JA JAHUTUSE TÕHUSUSE MAJANDUSLIKU POTENTSIAALI ANALÜÜS
            
            
               7.Kogu riigi territooriumil tuleb teha mitmesuguste kütte ja jahutuse tehnoloogiate majandusliku potentsiaali analüüs,
                  5
                kasutades artikli 14 lõikes 3 osutatud kulude-tulude analüüsi, ning tuleb teha kindlaks tõhusamad ja taastuvenergial põhinevad alternatiivsed tehnoloogiad ning võimaluse korral eristada sealjuures fossiilsetest ja taastuvatest allikatest saadud energiat.
            
            
               Käsitleda tuleks järgmisi tehnoloogiaid:
            
            
               (a)tööstusheitsoojus ja -jahutus;
            
            
               (b)jäätmepõletus;
            
            
               (c)suure tõhususega koostootmine;
            
            
               (d)taastuvad energiaallikad (nt geotermiline, päikese- ja biomassist saadav energia), mis on muud kui need, mida kasutatakse suure tõhususega koostootmises;
            
            
               (e)soojuspumbad;
            
            
               (f)olemasolevate kaugvõrkude soojus- ja jahutuskadude vähendamine.
            
            
               8.Majandusliku potentsiaali analüüs peab hõlmama järgmisi etappe ja kaalutlusi:
            
            
               (a)kaalutlused
            
            
               i)artikli 14 lõike 3 eesmärgil tehtud analüüs peab sisaldama majandusanalüüsi, milles võetakse arvesse sotsiaal-majanduslikke ja keskkonnategureid,
                  6
                ning finantsanalüüsi, mis on tehtud projektide hindamiseks investori seisukohast. Nii majandus- kui ka finantsanalüüsis tuleb hindamise kriteeriumina kasutada nüüdispuhasväärtust;
            
            
               ii)lähtestsenaarium peaks toimima võrdluspunktina ja selles tuleks arvesse võtta käesoleva põhjaliku hindamise koostamise ajal kehtivaid poliitikasuundi
                  7
                ning see tuleks siduda käesoleva lisa I lisa ja II lisa punkti 6 kohaselt kogutud andmetega;
            
            
               iii)lähtestsenaariumi alternatiivsete stsenaariumide puhul võetakse arvesse määruses (EL) 2018/1999 esitatud energiatõhususe ja taastuvenergia eesmärke. Iga stsenaariumi puhul esitatakse lähtestsenaariumiga võrreldes järgmised andmed:
            
            
               –vaadeldud tehnoloogiate majanduslik potentsiaal, kasutades kriteeriumina nüüdispuhasväärtust;
            
            
               –kasvuhoonegaaside heitkoguste vähendamine;
            
            
               –primaarenergia sääst GWh aastas;
            
         
         
            
               –taastuvenergiaallikatele avalduv mõju riigi energiaallikate jaotuses.
            
            
               Stsenaariumid, mis ei ole teostatavad tehnilistel või majanduslikel põhjustel või riiklike õigusaktide tõttu, võib välja jätta kulude-tulude analüüsi varases etapis, kui see on hoolikate, otseste ja hästi dokumenteeritud kaalutluste alusel põhjendatud.
            
            
               Hindamiste ja otsuste tegemisel tuleks arvesse võtta analüüsitud stsenaariumide kohaseid energiatarnimise suuremast paindlikkusest ning elektrivõrgu optimaalsemast toimimisest tulenevaid kulusid ja energiasäästu, sealhulgas vähendatud infrastruktuuri investeeringutest tulenevat kulude kokkuhoidu ja säästu;
            
            
               (b)kulud ja tulud
            
            
               Punkti 8 alapunktis a osutatud kulud ja tulud peavad sisaldama vähemalt järgmisi kulusid ja tulusid:
            
            
               i)tulud:
            
            
               –toodangu tarbijaväärtus (küte, jahutus ja elekter);
            
            
               –võimaluse korral välistulu, näiteks keskkonna, kasvuhoonegaaside heite, tervise ja ohutusega seotud tulud;
            
            
               –võimaluse korral mõju tööturule, energiajulgeolekule ja konkurentsivõimele;
            
            
               ii)kulud:
            
            
               –tehaste ja seadmete kapitalikulud;
            
            
               –seotud energiavõrkude kapitalikulud;
            
            
               –muutuvad ja püsivad tegevuskulud;
            
            
               –energiakulud;
            
            
               –võimaluse korral keskkonna, tervise ja ohutusega seotud kulud;
            
            
               –võimaluse korral tööturu kulud, energiajulgeolek, konkurentsivõime;
            
            
               (c)lähtestsenaariumi suhtes asjakohased stsenaariumid
            
            
               Kaalutakse kõiki lähtestsenaariumi suhtes asjakohaseid stsenaariume, sealhulgas tõhusa kütte ja jahutuse osa. 
            
            
               i)kulude-tulude analüüs võib hõlmata kas ühe projekti hinnangut või projektide rühma hinnangut laiema kohaliku, piirkondliku või riikliku hindamise puhul, et määrata planeerimise eesmärgil kindlaks kõige kulutõhusam ja kasulikum kütte- või jahutuslahendus antud geograafilise piirkonna lähtestsenaariumi puhul;
            
            
               ii)liikmesriigid määravad pädevad asutused, kes vastutavad artikli 14 kohaste kulude-tulude analüüside tegemise eest. Nad edastavad kooskõlas käesoleva lisaga üksikasjaliku metoodika ja prognoosid ning määravad kindlaks majandusanalüüsi koostamise korra ja avaldavad selle; 
            
         
         
            
               (d)piirid ja integreeritud lähenemisviis
            
            
               i)geograafiline piir peab hõlmama sobivat täpselt määratletud geograafilist piirkonda;
            
            
               ii)kulude-tulude analüüsis tuleb arvesse võtta kõiki asjakohaseid süsteemi ja geograafilise piirkonna piires olemas olevaid tsentraliseeritud või detsentraliseeritud tarneallikaid, sealhulgas käesoleva lisa III osa punktis 7 käsitletud tehnoloogiaid ning kütte ja jahutuse nõudluse suundi ja omadusi;
            
            
               (e)eeldused
            
            
               i)liikmesriigid esitavad kulude-tulude analüüside tegemiseks peamiste sisend- ja väljundtegurite hinna ja diskontomäära prognoosid;
            
            
               ii)majandusanalüüsis kasutatav diskontomäär nüüdispuhasväärtuse arvutamiseks valitakse Euroopa või riiklike suuniste kohaselt;
            
            
               iii)liikmesriigid kasutavad riiklikke, Euroopa tasandi või rahvusvahelisi energiahinna muutumise prognoose, kui need on riigi ja/või piirkonna/asukoha puhul asjakohased;
            
            
               iv)majandusanalüüsis kasutatavad hinnad peaksid kajastama sotsiaal-majanduslikke kulusid ja tulusid. Välised kulud, nt nagu mõju keskkonnale ja tervisele, tuleks võimalikul määral hõlmata, st kui turuhind on olemas või kui see on juba arvesse võetud Euroopa tasandi või riigi õigusaktides;
            
            
               (f)tundlikkusanalüüs
            
            
               i)projekti või projektide rühma kulude ja tulude hindamine peab hõlmama tundlikkusanalüüsi ning see peab põhinema muutuvteguritel, mis arvutuste tulemust olulisel määral mõjutavad, nt nagu erinevatel energiahinnad, nõudluse tasemed, diskontomäärad jm.
            
            
               IV osa – VÕIMALIKUD UUED STRATEEGIAD J APOLIITIKAMEETMED
            
            
               9.Ülevaade uutest seadusandlikest ja muudest kui seadusandlikest meetmetest
                  8
                punktides 7 ja 8 kindlaks tehtud majanduspotentsiaali realiseerimiseks, millega seoses on kavandatud järgmine:
            
            
               (a)kasvuhoonegaaside heite vähendamine;
            
            
               (b)primaarenergia sääst GWh aastas;
            
            
               (c)mõju tõhusa koostootmise osakaalule;
            
            
               (d)mõju taastuvate energiaallikate osakaalule riigi energiaallikate jaotuses;
            
            
               (e)seosed riikliku finantskavaga ning avaliku sektori eelarve ja turuosaliste kulude säästuga;
            
            
               (f)vajaduse korral riiklike toetusmeetmete hinnang, millele on lisatud aastaeelarve ja antav võimalik abi.ˮ
            
            
               II LISA
               Direktiivi 2012/27/EL IX lisa muutmine
            
            
               Direktiivi 2012/27/EL IX lisa 1. osa jäetakse välja.
            
         
         
            
                  
                     (1)
                  
                        Lõppkasutajate kütte- ja jahutusnõudluse rahuldamiseks vajalik soojusenergia kogus.
               
               
                  
                     (2)
                  
                        Kasutada tuleks kõige uuemaid andmeid.
               
               
                  
                     (3)
                  
                        Kasutada tuleks kõige uuemaid andmeid.
               
               
                  
                     (4)
                  
                        Pärast seda, kui direktiivi (EL) 2018/2001 artikli 35 kohaselt on kehtestatud jahutuseks ja kaugjahutuseks kasutatud taastuvenergia koguse arvutamise metoodika, määratakse taastuvenergial põhinev jahutus kindlaks kooskõlas kõnealuse direktiiviga. Kuni selle ajani tehakse seda asjakohase riikliku metoodika kohaselt.
               
               
                  
                     (5)
                  
                        Majandusliku potentsiaali analüüsis tuleks esitada energiahulk (GW-tundides), mida on aastas võimalik toota iga analüüsitud tehnoloogiaga. Arvesse tuleks ka võtta energiasüsteemist tulenevaid piiranguid ja vastastikuseid seoseid. Analüüsis võib kasutada mudeleid, mis põhinevad eeldustel, mis kujutavad tavapäraste tehnoloogiate või süsteemide toimimist.
               
               
                  
                     (6)
                  
                        Sealhulgas direktiivi 2018/2001 artikli 15 lõikes 7 osutatud hindamine.
               
               
                  
                     (7)
                  
                        Viimane kuupäev poliitikasuundumuste arvessevõtmiseks lähtestsenaariumi jaoks on selle aasta lõpp, mis eelneb aastale, mille lõpuks tuleb esitada põhjalik hindamine. See tähendab, et neid poliitikasuundi, mis sätestati aasta jooksul enne põhjaliku hindamise esitamise tähtaega, ei ole vaja arvesse võtta.
               
               
                  
                     (8)
                  
                        Ülevaade peab hõlmama finantsmeetmeid ja -programme, mida saab põhjalike hindamise perioodi jooksul vastu võtta, ning see ei mõjuta  riigiabi hindamise jaoks eraldi teatise andmist riiklike toetuskavade kohta.